EkBass/fiwiki-20250220-pages-articles huggingface dataset:
117

== Tapahtumia == *Rooman valtakunta oli laajimmillaan. * roomalaiset polttivat Seleukeian * 10. elokuuta - Hadrianuksen hallintokausi alkaa == Syntyneitä == * == Kuolleita == * 9. elokuuta Marcus Ulpius Nerva Trajanus (Rooman keisari) Luokka:100-luku
Ԏ

Ԏ on kyrillinen kirjain. Se sisältyy Molodtsovin aakkosiin, joita käytettiin virallisesti komin kirjoittamiseen 1919–1931. ==Ääntäminen== Ԏ ääntyy komissa liudentuneena soinnittomana dentaalisena klusiilina /tʲ/. Tj
Ensimmäinen vuosituhat eaa.

Ensimmäinen vuosituhat eaa. oli tuhannen vuoden ajanjakso, joka kesti matemaattisessa mielessä vuoden 1000 eaa. alusta vuoden 1 eaa. loppuun. == Tapahtumia == * Persialaissodat (499 eaa – 448 eaa) * Peloponnesolaissota (431 eaa – 404 eaa) Ateenan ja Spartan välillä. * Puunilaissodat (264 eaa – 241 eaa, 218 eaa – 202 eaa ja 149 eaa – 146 eaa) Rooman valtakunnan ja Karthagon välillä. * Rooman valtakunnan nousu vuosituhannen loppupuolella ==Keksintöjä ja löytöjä == *Raudan käyttö yleistyy *Nosteen keksiminen *Geometria *Pythagoraan lause todistetaan * Eratosthenes todistaa että Maa on pallo ja arvioi sen ympärysmitan. *Foinikialaiset kehittävät foneettiset aakkoset == Henkilöitä == ===Merkittäviä valtiojohtajia ja sotilaita=== *Kyyros Suuri (noin 576 eaa – 529 eaa), Persian valtakunnan perustaja *Aleksanteri Suuri (356 eaa – 323 eaa), Makedonian kuningas *Julius Caesar (100 eaa – 44 eaa), roomalainen sotilas ja poliitikko ===Tiedemiehiä ja filosofeja=== *Pythagoras (582 eaa – 496 eaa), matemaatikko *Eukleides, matemaatikko *Platon (427 eaa – 347 eaa), filosofi *Aristoteles (384 eaa – 322 eaa), filosofi *Arkhimedes (287 eaa – 212 eaa), fyysikko ===Taiteilijoita=== *Homeros, Iiliaksen ja Odysseian tekijä ===Uskontoon liittyviä henkilöitä=== *Siddhartha Gautama, buddhalaisuuden perustaja *Zarathustra, zarathustralaisuuden perustaja *Laotse, Taolaisuuden perustaja *Kungfutse (500-luku), kungfutselaisuuden perustaja Vuosisata Vuosikymmen 1000-luku eaa: 1090 eaa, 1080 eaa, 1070 eaa, 1060 eaa, 1050 eaa, 1040 eaa, 1030 eaa, 1020 eaa, 1010 eaa, 1000 eaa 900-luku eaa: 990 eaa, 980 eaa, 970 eaa, 960 eaa, 950 eaa, 940 eaa, 930 eaa, 920 eaa, 910 eaa, 900 eaa 800-luku eaa: 890 eaa, 880 eaa, 870 eaa, 860 eaa, 850 eaa, 840 eaa, 830 eaa, 820 eaa, 810 eaa, 800 eaa 700-luku eaa: 790 eaa, 780 eaa, 770 eaa, 760 eaa, 750 eaa, 740 eaa, 730 eaa, 720 eaa, 710 eaa, 700 eaa 600-luku eaa: 690 eaa, 680 eaa, 670 eaa, 660 eaa, 650 eaa, 640 eaa, 630 eaa, 620 eaa, 610 eaa, 600 eaa 500-luku eaa: 590 eaa, 580 eaa, 570 eaa, 560 eaa, 550 eaa, 540 eaa, 530 eaa, 520 eaa, 510 eaa, 500 eaa 400-luku eaa: 490 eaa, 480 eaa, 470 eaa, 460 eaa, 450 eaa, 440 eaa, 430 eaa, 420 eaa, 410 eaa, 400 eaa 300-luku eaa: 390 eaa, 380 eaa, 370 eaa, 360 eaa, 350 eaa, 340 eaa, 330 eaa, 320 eaa, 310 eaa, 300 eaa 200-luku eaa: 290 eaa, 280 eaa, 270 eaa, 260 eaa, 250 eaa, 240 eaa, 230 eaa, 220 eaa, 210 eaa, 200 eaa 100-luku eaa: 190 eaa, 180 eaa, 170 eaa, 160 eaa, 150 eaa, 140 eaa, 130 eaa, 120 eaa, 110 eaa, 100 eaa ensimmäinen vuosisata eaa: 90 eaa, 80 eaa, 70 eaa, 60 eaa, 50 eaa, 40 eaa, 30 eaa, 20 eaa, 10 eaa, 0 eaa ensimmäinen vuosisata: 0, 10, 20, 30, 40, 50, 60, 70, 80, 90 -99
Lainsäädäntö

Lainsäädäntö tarkoittaa valtiossa voimassa olevia oikeussäännöksiä ja niiden antamiseen liittyviä valtioelinten toimia eli lainsäädäntää.Suomalainen tietosanakirja, Weilin+Göös 1989–1993 Lainsäädäntö on lainkäytön ja hallinnon rinnalla oleva oikeusvaltion valtiollisen toiminnan muoto, joka tuottaa kirjoitettua eli säädännäistä oikeutta.Otavan iso tietosanakirja, Otava 1960–1965 Se tarkoittaa sekä kansanedustuslaitoksen säätämiä lakeja että toimeenpanovallan antamia asetuksia ja laajasti ymmärrettynä koko voimassa olevaa oikeutta. Asetuksiin rinnastettavia ovat valtioneuvoston ja ministeriöiden päätökset.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palsta 539 Ahvenanmaan maakunnan maakuntalainsäädäntö perustuu maakunnalla olevaan lainsäädäntövaltaan sen itsehallintolaissa säädetyissä asioissa. Ahvenanmaan maakuntapäivien hyväksymä maakuntalaki on oikeusministeriön ja Ahvenanmaan valtuuskunnan lausunnon jälkeen esiteltävä tasavallan presidentille. Hän voi korkeimman oikeuden lausunnon saatuaan määrätä maakuntalain raukeamaan osittain tai kokonaan, jos hän katsoo lain koskevan Suomen turvallisuutta tai sen säätämisen ylittävän maakuntapäivien toimivallan.Ahvenanmaan itsehallintolaki, 19 § == Säädännön määrä == Yhteiskuntaa sääntelevät tärkeimmät normit löytyvät lakikirjoista, ja lakikirjoja on täydellinen sarja Eduskunnan kirjastossa. Niitä on kirjaston hyllyillä yhteensä 15,3 metriä, koottuna 254-osaiseen Suomen säädöskokoelma -kirjasarjaan. Raamatullisen ohuille sivuille on printattu kaikki Suomen lait ja asetukset vuodesta 1860 alkaen. Sen jälkeen sarja on täydentynyt joka vuosi sitä mukaa kuin vanhoja normeja on kumottu ja uusia säädetty. Niitä on säädetty 1970-luvusta lähtien yli tuhat vuodessa, yhteensä jo 91 802 vuoden 1860 ja syyskuun 2014 välillä. ==Lainsäädäntökausi== Lainsäädäntökausi eli legislatuurikausi eli legislatuuri on kansanedustuslaitoksen vaalikausi eli aika, jonka sen jäsenten toimivalta kestää. Suomessa eduskunnan toimikausi kestää neljä vuotta. == EU-lainsäädäntö Suomessa == Euroopan unionin sekundaarilainsäädäntöön kuuluvat muun muassa asetukset, direktiivit ja päätökset, joita sovelletaan suoraan tai välillisesti EU:n jäsenvaltioihin. Suomessa vuoden 2013 lopulla tehdyn arvion mukaan enintään viidennes eduskunnan hyväksymistä laeista oli sellaisia, joissa viitattiin EU:n säännöksiin. ==Katso myös== * Lain säätäminen Suomessa ==Lähteet== ==Aiheesta muualla== * EU:n lainsäädännön tiivistelmät – Europa.eu Luokka:Säädökset pt:Ordenamento jurídico
Kännykkätelevisio

thumb|250px|Nokia 7710 älypuhelin Kännykkätelevisio on kolmannen sukupolven puhelin johon on joko sisäänrakennettu tai lisälaitteen avulla tehty mahdolliseksi ottaa vastaan ohjelmavirtaa/televisio-ohjelmia. Kännykkätelevisiotekniikoita on useita. Euroopan mobiilitelevisiostandardiksi on valittu DVB-H, joka on kehitetty varta vasten mobiililaitteiden tarpeet huomioon ottaen. ==Historiaa== Vuonna 2003 NEC kehitti ensimmäisen prototyypin matkapuhelimesta, jolla voidaan vastaanottaa maanpäällisiä digitaalitelevisiolähetyksiä. Toisen prototyypin kännykkätelevisiosta, jolla voidaan paitsi vastaanottaa televisiosignaalia, myös tallentaa sitä jopa puolen tunnin ajan, esitteli japanilainen Sanyo vuonna 2003; prototyypissä vastaanotettiin maanpäällistä digitelevisiosignaalia CDMA2000-verkossa. Ensimmäinen matkapuhelinmalli, jolla voitiin vastaanottaa analogista televisiosignaalia oli Toshiban toukokuun 2004 lopussa julkistama V401T-malli. Ensimmäinen IP Datacast –mobiilivastaanotin oli Nokia Streamer. Laite kiinnitettiin akun tapaan Nokian 7700-malliin. Nokia Streamer ei tullut lainkaan myyntiin vaan se jäi testilaitteeksi. Sitä kuitenkin testattiin mm. 20 käyttäjän voimin kesällä 2004 BMCO:n Friendly user -testissä. Myyntiin tuleva malli tulee olemaan Streamer SU-22 joka sijoitetaan Nokian 7710-älypuhelimeen. ==Mobiilitelevisiotekniikoita== *ISDB-T (Integrated Services Digital Broadcasting for Terrestrial television broadcasting) -tekniikan käyttö aloitettiin vuoden 2003 lopulla Tokiossa, Nagoyassa ja Osakassa. *ATSC (Advanced Television Systems Committee) on Yhdysvaltalaiseen digitaaliseen järjestelmään perustuva liikkuvan ympäristön versio. Tekniikka oli käytössä mm. Koreassa, mutta korealaiset eivät olleet tekniikkaan tyytyväisiä. *DMB (Digital Media Broadcasting) perustuu digitaalisten radiokanavien DAB–tekniikkaan. Käytössä Koreassa, Norja aloittanee kokeilun keväällä 2005. *FLO (Forward Link Only) -tekniikka on yhdysvaltalaisen Qualcommin oma, eikä yhtiö suostu lisensioimaan sitä muihin kuin CDMA2000-yhteensopiviin järjestelmiin. *DVB-H (Digital Video Broadcasting Handheld) -standardi on suunniteltu DVB-T-standardin pohjalta mobiileja digitaalisten televisiolähetysten vastaanottimia varten. ==Katso myös== *DVB-H *Matkapuhelin Luokka:Langaton viestintä
Arthur Honegger

Arthur Honegger (10. maaliskuuta 1892 Le Havre – 27. marraskuuta 1955 Pariisi) oli ranskalais-sveitsiläinen taidemusiikin säveltäjä. Hän kuului säveltäjäryhmään Les Six. Honeggerin tunnetuin teos on orkesterille sävelletty veturi-impressio Pacific 231. == Elämä ja sävellystyö == Oscar-Arthur Honegger syntyi Le Havressa, Ranskassa vuonna 1892. Hän opiskeli vähän aikaa Zürichin konservatoriossa ja palasi sitten Pariisiin, jossa hän opiskeli viulunsoittoa ja sävellystä Charles Widorin ja Vincent d'Indyn johdolla. Hänen opiskelutovereihinsa kuuluivat muun muassa Darius Milhaud ja Jacques Ibert. Vaikka Honeggerin juuret ovat Sveitsissä ja hän pysyi Sveitsin kansalaisena koko elämänsä ajan, hän asui suuren osan elämästään Pariisissa. Vuonna 1918 hän lopetti opintonsa ja kirjoitti ensimmäisen täysipainoisen teoksensa, baletin Le dit des jeux du monde. Säveltäjänä hän oli hyvin tuottelias ja monipuolinen: hän kirjoitti musiikkia teattereihin, radiolle, elokuviin ja konserttisaleihin, baletteja, kuoroteoksia, kamarimusiikkia, konserttoja, oopperoita, oratorioita ja sinfonioita. Hänen tuotantonsa käsittää noin kaksisataa teosta. Yksi hänen menestysteoksistaan oli Jeanne d'Arc au bûcher (Jeanne d'Arc polttoroviolla, 1935). Hänen tuotantonsa tärkeimmän osan muodostavat kuitenkin oratoriot ja kaikki viisi sinfoniaa. Honegger kuului säveltäjäryhmään Les Six. Muiden ryhmän jäsenten tavoin hän teki yhteistyötä ja sai vaikutteita sellaisilta taiteilijoilta kuin Igor Stravinsky, Paul Claudel, Jean Cocteau, Max Jacob, Pablo Picasso ja Erik Satie. Honeggerin musiikki on kuitenkin varsin perinnesidonnaista ja osin pessimististä. Hän ei myöskään asettunut vastustamaan Richard Wagnerin ja Richard Straussin romantiikkaa kuten muut. Maailmansotien välisenä aikana Honegger oli erittäin tuottelias ja sävelsi muun muassa yhdeksän balettia ja kolme oopperaa. Sodan ja natsihallinnon vuoksi hän jäi Pariisiin, mutta oli jatkuvassa yhteydessä sveitsiläisiin sukulaisiinsa ja tuttaviinsa. Arthur Honegger kuoli 27. päivänä marraskuuta vuonna 1955. Hänet on haudattu Cimetière Saint-Vincentiin Montmartrelle, Pariisiin. Hänen kuvansa on Sveitsin 20 frangin setelissä. == Teoksia == *Pastorale d'été (1920) *Le Roi David (1921) *Pacific 231 (1923) *Judith (1925) *Cris du Monde (1931) *Jeanne d'Arc au bûcher (1935) *La danse des morts (1940 (1938?)) *Oopperoita **Antigone (1927) **Laiglon (1937) *Operetteja **Les aventures du Raoi Pausole (1930) **La belle de Moudon (1931) **Les petites Cardinal (1938) *Baletteja **Vérité-Mensonge (1920) **Skating Rink (1922) **Sous-marine (1925) **Rose de métal (1928) **Un oiseau blanc s'est envolé (1937) *Sinfoniat **1. Sinfonia (1930) **2. Sinfonia (1941) **3. Sinfonia Symphonie liturgique (1946) **4. Sinfonia Deliciae Basilienses (1946) **5. Sinfonia Di tre re (1950) ==Lähteet== ==Aiheesta muualla== * Poroila, Heikki: Yhtenäistetty Arthur Honegger (koko sävellystuotanto listattuna suomalaisia tiedonhakijoita ajatellen) Luokka:Sveitsiläiset säveltäjät Luokka:Ranskalaiset säveltäjät Luokka:Vuonna 1892 syntyneet Luokka:Vuonna 1955 kuolleet
Challenger

pienoiskuva|upright|Challengerin muistolaatta Arlingtonin kansallisella hautausmaalla. Challenger (NASAn avaruussukkuloiden (orbital vehicle) luokituksessa OV-099) oli yhdysvaltalainen avaruussukkula, joka tuhoutui laukaisunsa jälkeen 28. tammikuuta 1986. Challenger oli avaruussukkula Columbian jälkeen toinen kiertoradalle laukaistu avaruussukkula. Challengerin ensilento oli 4. huhtikuuta 1983, ja se tuhoutui kymmenennellä lennollaan (STS-51-L) 28. tammikuuta 1986. == Onnettomuuden syy == Avaruussukkulan onnettomuuden syyksi paljastui asetetun onnettomuustutkintalautakunnan tutkimuksissa apuraketin o-rengastiivisteen pettäminen. Laukaisua edeltäneen yön pakkasesta johtuen tiiviste oli menettänyt kimmoisuuttaan ja raketin polttoaine pääsi virtaamaan tiivisteen välistä aiheuttaen onnettomuuden. Columbia oli toinen kahdesta lennolla tuhoutuneesta avaruussukkulasta. Onnettomuuden jälkeen kerätyt Challengerin osat on siirretty Cape Canaveraliin käytöstä poistettuihin ohjussiiloihin. Ajoittain Challengerin osia huuhtoutuu Floridan rannikolle, mistä ne siirretään ohjussiiloihin. Challenger rakennettiin testialustana käytetyn STA-099:n rungolle, kun havaittiin, että se oli halvempaa kuin muuntaa avaruussukkula Enterprise (OV-101) lentokelpoiseksi. Alun perin Challengeria ei tarkoitettu laukaistavaksi avaruuteen. == Lennot == Challenger lensi onnettomuuslento mukaan lukien kymmenen sukkulalentoa, vietti avaruudessa, kiersi maapallon 995 kertaa ja lensi yhteensä . Challengerin viimeisellä lennolla oli mukana opettaja Christa McAuliffe, josta piti tulla ensimmäinen siviili avaruudessa. Laukaisu Laukaisu Laskeutuminen Laskeutuminen Nimitys Tehtävä ja muita huomioita Lähde 1\. 4. huhtikuuta 1983 pvm --> STS-6 Lastina TDRS-1. Ensimmäinen avaruussukkulalta suoritettu avaruuskävely. 2\. 18. kesäkuuta 1983 STS-7 Sally Ride ensimmäinen amerikkalainen nainen avaruudessa. Lastina kaksi tietoliikennesatelliittia:Anik C-2 ja Palapa B-1. 3\. 30. elokuuta 1983 STS-8 Guion Bluford ensimmäinen afroamerikkalainen avaruudessa, ensimmäinen yöllä laukaistu ja laskeutunut avaruussukkula. Lastina Insat-1B. 4\. 3. helmikuuta 1984 STS-41-B Ensimmäinen avaruussukkulasta riippumaton avaruuskävely. Lastina kaksi tietoliikennesatelliittia: Westar VI. Palapa B-2 (kiertoradalle saaminen epäonnistui). 5\. 6. huhtikuuta 1984 STS-41-C Solar Max -huoltolento 6\. 5. lokakuuta 1984 STS-41-G Ensimmäinen lento jolla mukana kaksi naista. Kathryn D. Sullivan ensimmäinen amerikkalainen avaruudessa kävellyt nainen. Lastina Earth Radiation Budget -satelliitti. 7\. 29. huhtikuuta 1985 STS-51-B Lastina Spacelab-3 8\. 29. heinäkuuta 1985 STS-51-F Lastina Spacelab-2 9\. 30. lokakuuta 1985 STS-61-A Lastina saksalainen Spacelab D-1 10\. 28. tammikuuta 1986 colspan=2 align=center STS-51-L Sukkula tuhoutui laukaisussa ja kaikki seitsemän astronauttia kuolivat. ==Lähteet== == Aiheesta muualla == * Space Shuttle Challenger * Challenger (STA-099, OV-99) Luokka:Avaruussukkulat Luokka:Seulonnan keskeiset artikkelit
Kuokkala

Kuokkala voi tarkoittaa ainakin seuraavia: === paikkoja === * Kuokkala, suuralue Jyväskylässä ** Kuokkala, kaupunginosa Jyväskylässä *** Kuokkalan kartano, kartano Jyväskylässä * Kuokkala, kylä Lempäälässä ** Kuokkalankoski, Lempäälässä sijaitseva koski, jonka kautta Vanajavesi laskee vetensä Pyhäjärveen * Kuokkala, nyk. Repino, kylä Terijoella === henkilöitä === : * Vesa Kuokkala (s. 1983), suomalainen koripalloilija
Iso hautavajoama

Iso hautavajoama on laaja vajoamakokonaisuus, joka levittäytyy Mosambikista Afrikasta Lähi-itään. Ison hautavajoaman laaksot ovat yhteydessä toisiinsa, mutta geologisesti kaikki ne eivät ole samaa vajoamaa.rift valley , National Geographic Education Vajoamien leveys on noin 30–100 kilometriä, syvyyden ollessa muutamasta sadasta metristä useisiin tuhansiin metreihin. Etelä- pohjoissuunnassa alue kattaa 6 000 kilometriä. ==Pohjoiset osat== Vajoamasysteemin pohjoisin osa on Jordanin hautavajoama. Se ulottuu Golanin kukkuloilta Israelin, Libanonin ja Syyrian rajaseuduilla Kuolleenmeren kautta Akabanlahteen Punaisenmeren pohjoispäähän. Punainenmeri kuuluu Punaisenmeren hautavajoamaan. Se syntyi kun Arabian niemimaa ja Afrikka erkaantuivat miljoonia vuosia sitten ja Intian valtameren vedet täyttivät laakson. Afrikan ja Arabian laatat irtautuivat toisistaan noin 35 miljoonaa vuotta sitten. Punaisenmeren ja Adeninlahden pohjassa sijaitsevat näiden laattojen reunavyöhykkeet. Maapallon järvistä syvimmällä sijaitseva Kuollutmeri Israelin ja Jordanian rajalla sijaitsee aktiivisessa Kuolleenmeren transformisiirroksessa. Punaisenmeren Akabanlahdessa on syvänteitä, joissa veden lämpötila nousee jopa 50 °C asteeseen maankuoren ohuuden takia. ==Itä- Afrikan hautavajoama== Hautavajoamakokonaisuuden Afrikan-puoleista osaa kutsutaan Itä-Afrikan hautavajoamaksi. Se alkaa Afrikan sarvesta ja jakautuu Ugandan ympärille kahdeksi haaraksi, itäiseksi haaraksi, jonka osista käytetään nimityksiä Kenya Rift ja Gregory Rift, ja läntiseksi haaraksi, Lake Albert Rift eli Albertine Rift.Geology.com. Läntisen haaran varrella ovat Virunga- ja Ruwenzorivuoret sekä monet Afrikan suurista järvistä, jotka syntyivät syvien repeämälaaksojen täyttyessä vedellä.Afrikan hedelmällisen alue kärsii eniten, National Geographic Suomi Itä-Afrikan hautavajoamassa on useita tulivuoria, kuten Kilimanjaro. Itä-Afrikan hautavajoama on syntynyt noin 15 miljoonaa vuotta sitten. Repeämä avautuu noin kahden sentin vuosivauhdilla. Hautavajoaman liikehdinnän arvellaan johtavan miljoonien vuosien kuluessa siihen, että Etiopian itäreuna repeää irti Afrikan mantereesta ja muodostaa saaren. Itä-Afrikan hautavajoamasta on löydetty paljon ihmisen evoluutioon liittyviä fossiileja. Erityisen merkittävä kaivauskohde on 50 kilometrin mittainen Olduvain rotko Tansaniassa.Olduvai Gorge, Encyclopædia Britannica ==Lähteet== ==Aiheesta muualla== * Luokka:Afrikan maantiede Luokka:Seulonnan keskeiset artikkelit
Germaine Tailleferre

Germaine Tailleferre (19. huhtikuuta 1892 – 7. marraskuuta 1983) oli ranskalainen säveltäjä ja säveltäjäryhmän Les Six ainoa naispuolinen jäsen. Germaine Tailleferre (oik. Germaine Taillefesse) syntyi Parc Saint-Maurissa, Ranskassa vuonna 1892. Hän vaihtoi sukunimensä Tailleferreksi jo nuorena loukatakseen isäänsä, joka oli kieltäytynyt tukemasta tyttären musiikkiopintoja. Hän opetteli pianonsoittoa kotona äitinsä johdolla ja sävelsi itsekseen lyhyitä kappaleita, kunnes pääsi opiskelemaan Pariisin konservatorioon. Siellä hän tapasi muun muassa Darius Milhaud'n, Georges Auricin ja Arthur Honeggerin. Tailleferre menestyi opinnoissaan ja tutustui pian Montmartren ja Montparnassen taiteellisiin piireihin. Ryhmä Les Six muodostui puolivahingossa eikä pysynyt koossa kauan. Hänen musiikillisina esikuvinaan ja tukijoinaan olivat muun muassa Claude Debussy, Igor Stravinski, Erik Satie ja erityisesti Maurice Ravel, jonka luona hän vietti paljon aikaa. Vuonna 1925 Tailleferre meni naimisiin amerikkalaisen Ralph Bartonin kanssa ja muutti Yhdysvaltoihin. Hän palasi Ranskaan aviomiehensä kanssa vasta vuonna 1927 ja erosi vähän myöhemmin. 1920- ja 1930-luvuilla Tailleferre sävelsi piano- ja elokuvamusiikkia. Toisen maailmansodan puhjettua hän pakeni Espanjan läpi Portugaliin ja sieltä laivalla Pennsylvaniaan, Yhdysvaltoihin. Sodan jälkeen hän palasi taas Ranskaan ja sävelsi paljon orkesteri- ja kamarimusiikkia sekä muita teoksia, muun muassa neljä balettia sekä neljä täyspitkää ja useita lyhyempiä oopperoita. Suurin osa musiikista julkaistiin vasta taiteilijan kuoleman jälkeen. 1960-luvulla Tailleferre sävelsi paljon elokuvamusiikkia ja ryhtyi vuonna 1976 säestäjäksi lasten musiikkiluokalle. Hän jatkoi säveltämistä aina kuolemaansa, 7. marraskuuta vuonna 1983 asti. ==Teoksia== *Quatuor à cordes (1918) *Jeux de plein air (1918) *Les mariés de la Tour Eiffel (1921), yhteistyössä muiden Les Sixin jäsenten kanssa *Le Marchand d'oiseaux (1923), baletti *Concertino pour harpe et orchestre (1926) *6 chansons françaises (1926) *Il était un petit navire (1951) *Concerto des vaines paroles (1956) *Le maître (1961) *Le Concerto de la Fidélité (1981) Luokka:Ranskalaiset säveltäjät Luokka:Vuonna 1892 syntyneet Luokka:Vuonna 1983 kuolleet
4923 Clarke

4923 Clarke on asteroidivyöhykkeen asteroidi, joka on nimetty Arthur C. Clarken mukaan. Clarke ilmaisi kerran vitsaillen tyytymättömyytensä siihen, ettei asteroidi 2001:tä nimetty hänen mukaansa (tämä kunnia meni Albert Einsteinille). 4923 Clarken löysi Schelte J. Bus, 2. maaliskuuta 1981. Ennen nimeämistään asteroidi tunnettiin tunnuksella 1981 EO27. ==Lähteet== *JPL Small-Body Database Browser: 4923 Clarke (1981 EO27) *Numbered minor planets === Viitteet === Luokka:Päävyöhykkeen asteroidit Luokka:Arthur C. Clarke
2001 Einstein

2001 Einstein on Marsin ja Jupiterin välisen päävyöhykkeen sisäreunalla kiertävä asteroidi, jonka löysi Paul Wild 5. maaliskuuta 1973. Asteroidi on nimetty fyysikko Albert Einsteinin mukaan. Ennen nimeämistään asteroidi tunnettiin tunnuksella 1973 EB. Koska tämän asteroidin absoluuttinen magnitudi (H) on 12,85, sen läpimitta on todennäköisesti 7–15 kilometriä. Einstein on X-tyypin asteroidi. Kirjailija Arthur C. Clarke puolivakavissaan esitti romaaninsa 3001: Viimeinen avaruusseikkailu jälkikirjoituksessa, että asteroidi 2001 olisi tullut nimetä hänen mukaansa, ja oli hieman suutahtanut että Einstein ohitti hänet. ==Katso myös== *4923 Clarke *8000 Isaac Newton ==Lähteet== *JPL Small-Body Database Browser: 2001 Einstein (1973 EB) * *Discovery Circumstances: Numbered Minor Planets (1)-(5000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit Luokka:Hungaria-ryhmän asteroidit
Córdoba

Córdoba voi tarkoittaa ainakin seuraavia: ;Maantieteellisenä nimenä * Córdoba, kunta Espanjassa * Córdoba, maakunta Espanjassa * Córdoban kalifaatti, historiallinen valtio Iberian niemimaalla ja Pohjois-Afrikassa * Córdoba, kunta Argentiinassa * Córdoba, maakunta Argentiinassa * Córdoba, departementti Kolumbiassa * Córdoba, kunta Quindíossa, Kolumbiassa * Córdoba, kunta Bolívarissa, Kolumbiassa * Córdoba, kunta Nariñossa, Kolumbiassa * Córdoba, kunta Veracruzin osavaltiossa Meksikossa ;Sukunimenä *Danilson Córdoba (s. 1986), kolumbialainen jalkapalloilija *Gonzalo Fernández de Córdoba (1453–1515), espanjalainen kenraali *Iván Córdoba (s. 1976), kolumbialainen jalkapalloilija *Jhon Córdoba (s. 1993), kolumbialainen jalkapalloilija *Martín López de Córdoba (k. 1371), espanjalainen poliitikko, Pietari I Julman tukija *Pedro de Córdoba (1469–1525), espanjalainen munkki, filosofi ja hartauskirjan laatija *Piedad Córdoba (1955–2024), kolumbialainen poliitikko ;Muita merkityksiä * Seat Córdoba, Seatin automalli * Chrysler Cordoba, Chryslerin automalli * córdoba, Nicaraguan rahayksikkö * Córdoba Club de Fútbol, espanjalainen jalkapalloseura. ==Katso myös == *Cordova Luokka:Luettelot henkilöistä sukunimen mukaan
Psalttari

Psalttari voi tarkoittaa ainakin seuraavia asioita: * psalttari, antiikin aikana syntynyt soitin * Psalttari, Raamatun Psalmien kirja. * psalttari, psalmilaulukirja
Kyöpelinvuori

Kyöpelinvuori on ollut suomalaisessa kansanperinteessä paikka, jonne kunniallisesti eläneet ”vanhatpiiat” pääsevät. Vuori on voitu tulkita lasiseksi, jolloin neitsyytensä menettäneet eivät ole kyenneet kipuamaan sen liukasta rinnettä. Vastaavia tarinoita hurskaille neitsyille tarkoitetuista paratiisivuorista on tunnettu myös katolisessa Keski-Euroopassa sekä Venäjällä. Sittemmin Kyöpelinvuori on yhdistetty noitasapattiuskomuksiin, mutta 1600-luvun noitavainojen aikaisissa asiakirjoissa nimeä ei vielä mainita. Ruotsin noitakertomuksissa sapattipaikkana oli Blåkulla, josta puhuttiin joskus Suomessakin, mutta useammin vain yleisesti vuoresta tai jostakin muusta myyttisestä paikasta. Noitauskomuksien osalta Kyöpelinvuori on yhdistetty Suomessa Isonkyrön Kuivilanvuoreen, mutta noitia siellä ei ole tiettävästi havaittu. Paikannimenä Kyöpelinvuori on yleisin Varsinais- Suomessa, Hämeessä, Satakunnassa ja Etelä-Savossa. == Lähteet == == Aiheesta muualla == * Luokka:Kuvitteelliset vuoret Luokka:Suomalaisen mytologian paikat ja olotilat Luokka:Suomalaiset pääsiäisperinteet
Mauretania

Mauretania voi viitata seuraaviin: * Mauretania, historiallinen alue Pohjois- Afrikassa * Mauritania, nykyisen valtion toissijainen nimi * Mauretanian kuningaskunta, antiikin aikainen berberikuningaskunta Pohjois-Afrikassa * Mauretania Caesariensis, Rooman provinssi * Mauretania Sitifensis, Rooman provinssi * Mauretania Tingitana, Rooman provinssi * RMS Mauretania, kuninkaallinen postihöyrylaiva
Kahlil Gibran

Gibran Khalil Gibran (, 6. tammikuuta 1883 Besharri – 10. huhtikuuta 1931 New York) oli libanonilainen runoilija ja taiteilija. Hänen tunnetuin teoksensa on Profeetta (1923). Gibran aloitti Profeetan kirjoittamisen vuonna 1912 ja valmisteli sitä toistakymmentä vuotta. Kahlil Gibran syntyi vuonna 1883 nykyisen Libanonin alueella Besharrin kylässä, Valkean vuoren juurella. Gibranin perhe oli vanhaa maroniittikristittyjen sukua, ja Libanon kuului tuohon aikaan Osmanien valtakunnan Syyrian maakuntaan. Vuonna 1895 Gibranin perhe hajosi: äiti muutti lapsineen Bostoniin ja isä jäi turkkilaiseen vankilaan. Yhdysvalloissa Kahlil Gibran näytti kuvataiteelliset ja kirjalliset lahjansa ja pääsi taiteellisiin piireihin jo 13-vuotiaana, ja häntä alettiin yleisesti kutsua Profeetaksi. Gibranin perhe lähetti hänet 15-vuotiaana libanonilaiseen yliopistoon, ja neljän vuoden opiskelun jälkeen Gibran palasi Yhdysvaltoihin. Tärkein tapahtuma nuoren Gibranin elämässä oli tutustuminen Mary Haskelliin, kuuluisaan mesenaattiin. Mary Haskell otti Kahlil Gibranin stipendiaattiensa lukuisaan joukkoon ja tuki Gibrania henkisesti ja taloudellisesti koko hänen loppuelämänsä ajan. Haskel toimitti Gibranin englanninkieliset kirjat. Kirjailijana Gibran mainitsee tärkeimmiksi inspiraation lähteikseen William Blaken ja Nietzschen, joita molempia hän pitää kaltaisinaan hulluina. Hän kirjoittaa: ”Hulluus jumalan kaipauksessa on korkein ylistyksen muoto.” Gibran kirjoitti ensimmäiset teoksensa arabiaksi, mutta vuodesta 1918 alkaen hän kirjoitti englanniksi. ==Teoksia== * Jumalan tuli * Kapinalliset henget * Profeetta (1923, uusi suomennos 2006 Risto Ahti)Kirja-arviointi Profeetta-teoksesta . Ultra * Maan jumalat * Merta ja hiekkaa * Mestarin ääni * Särkyneet siivet * Temppelin portilla * Vaeltaja == Lähteet == == Aiheesta muualla == Luokka:Libanonilaiset runoilijat Luokka:Vuonna 1883 syntyneet Luokka:Vuonna 1931 kuolleet Luokka:Amerikanlibanonilaiset Luokka:Seulonnan keskeiset artikkelit
Ihmisen Poika

Ihmisen Poika on Raamatussa esiintyvä ilmaus, jota Jeesus käytti puhuessaan itsestään. Hänen juutalaisille kuulijoilleen ilmaus liittyi messiaan tulemiseen aikojen lopulla. ==Traditio ennen Jeesusta== Vanhassa testamentissa esiintyvät heprean kielen sanaparit בן–אדם [ben-'adam] ja בן–אנוש [ben-'enosh], jotka molemmat tarkoittavat sananmukaisesti "ihmisen poika". Perusmerkityksessään ilmaus tarkoittaa yleisesti ihmistä, ja suomennetaan "ihmislapsi" esimerkiksi Psalmin 8 jakeessa 4 ותחסרהו מעט מאלהים וכבוד והדר תעטרהו׃ Mikä on ihminen että sinä häntä muistat, tai ihmislapsi, että pidät hänestä huolen? Jo ennen Jeesuksen aikaa oli juutalaisten apokalyptisessä kirjallisuudessa muodostunut näkemys "Ihmisen Pojasta" (määrätyssä muodossa), eskatologisena hahmona, jonka oli määrä toimia välittäjänä Jumalan ja ihmisen välillä lopun aikoina. Näkemyksen raamatullisena perustana pidetään yleisimmin Danielin kirjan kuvausta siitä, kuinka Ihmisen Poika asetetaan valtaistuimelle ja kuinka hänelle annetaan ikuinen kuninkuus. ==Uusi testamentti== Uudessa testamentissa Jeesus puhui itsestään usein kolmannessa persoonassa käyttäen ilmausta "Ihmisen Poika" (kreikankielisessä alkutekstissä ho hyios tū antrōpū). Näin Jeesus julisti olevansa juutalaisten odottama Pelastaja, Messias. Jeesus sanoi muun muassa että Ihmisen Pojalla on valta antaa syntejä anteeksi (Mark 2:10), Ihmisen Poika on sapatinkin herra (Mark 2:28) ja että Ihmisen Poika on tullut etsimään ja pelastamaan kadonneita (Luuk 19:10), sekä ettei Ihmisen Pojalla ole mihin päänsä kallistaisi. (Luuk 9:58). Jeesus sanoo myös Ihmisen Pojasta lopun aikoihin viitaten, että "silloin taivaalle ilmestyy Ihmisen Pojan merkki. Kaikki maan sukukunnat puhkeavat valituksiin, kun näkevät Ihmisen Pojan tulevan taivaan pilvien päällä suuressa voimassaan ja kirkkaudessaan. Suuren torven soidessa hän lähettää enkelinsä neljälle ilmansuunnalle kokoamaan kaikkialta, maan kaikista ääristä ne, jotka hän on valinnut (Matteus 24:30–34). Heprealaiskirjeessä psalmin 8 kuvaus ihmisen pojasta tulkitaan ennustukseksi Jeesuksen kuolemasta ja ylösnousemuksesta (Hepr 2:6-9): ::" -- Mikä on ihminen! ::Kuitenkin sinä häntä muistat. ::Mikä on ihmislapsi [ihmisen poika] ! ::Kuitenkin pidät hänestä huolen. ::Lyhyeksi aikaa sinä asetit hänet enkeleitä alemmaksi, ::mutta sitten seppelöit hänet kirkkaudella ja kunnialla, ::panit kaiken hänen valtansa alle. :...tuo 'lyhyeksi aikaa enkeleitä alemmaksi asetettu', Jeesus, on kuoleman tuskat kärsittyään 'seppelöity kirkkaudella ja kunnialla'." == Katso myös== * Jumalan Poika * kristologia ==Aiheesta muualla== * Ihmisen Poika suomenkielisessä Raamatussa (1933/1938) Luokka:Jeesuksen elämä Uuden testamentin mukaan
Saul

Saul oli Israelin ensimmäinen kuningas noin 1025–1005 eaa. Hänen aikanaan israelilaisten lukumäärä oli noin 50 000 – 100 000 ja he elivät Kaanainmaan ylänköseutujen kukkuloilla. Israelilaiset muodostivat oman etnisen ryhmänsä, mutta eivät yhtä valtakuntaa.Israel Finkenstein, Neil Asher Silberman. The Bible Unearthed. Free Press 2002, s. 107-131. ISBN 0-684-86913-6 Saulin tarina kerrotaan Raamatussa Ensimmäisessä Samuelin kirjassa. ==Saulin tarina== Saulin aikoihin Israel oli löyhä heimoliitto, jonka temppeli oli Siilossa. Israel oli filistealaisten vallan alla, ja ammonilaiset hyökkäsivät maahan idästä. Saul oli Kiisin poika Benjaminin suvusta, Jaabalin kaupungista, jota vastaan ammonilaiset hyökkäsivät. Saul oli rohkea sotilas ja taitava johtaja, ja menestyi sen takia taistelussa.Ihmisen tarina, Suuri maailmanhistoria, osa 1, Kirjayhtämä 1971, sivu 495 - Niinpä Samuel valitsi Jumalan johdatuksen avulla Saulin kuninkaaksi, kun israelilaiset olivat vaatineet saada hallitsijan, jollainen muillakin naapurikansoilla oli. Saul sai kansan luottamuksen puolelleen voittaessaan sodassa ammonilaiset. Tämän jälkeen Saul kävi useita sotia muitakin kansoja, mm. filistealaisia, vastaan. Saulilla ei ollut omaa armeijaa, ja Samuel, Jahven papisto ja eri heimot eivät aina pitäneet hänestä. Raamatun mukaan Saul rikkoi toistuvasti Jumalaa vastaan, joten Jumala hylkäsi hänet, ja valitsi seuraavaksi kuninkaaksi Daavidin. Saul ei pitänyt Daavidista, koska tämä sai mainetta enemmän kuin hän. Saul yritti tuhota Daavidin, ja tämä pakeni maasta. Saul hävisi taistelussa filistealaisia vastaan ja surmasi itsensä, ja myös kolme hänen poikaansa kuolivat taistelukentällä. Vanha Testamentti kertoo asiasta seuraavasti: Saulin kuoltua hänen valtakuntansa jakautui kahtia. Pohjoisen Israelin kuninkaaksi tuli Saulin poika Isboset. Eteläisen Juudean kuninkaaksi nousi Daavid. ==Historiallinen Saul== Historiallisesta Saulista ei perinteisen kronologian mukaan ajoitetulla arkeologialla ole löydetty todisteita. Sen sijaan, mikäli David Rohlin revisioitu kronologia pitää paikkansa, heettiläisten Amarnan savitaulujen, jotka perinteisesti on ajoitettu 300 vuotta aiemmalle ajalle, mukaan Saul olisi ollut historiallinen henkilö ja hän olisi ollut faarao Akhenatenin aikalainen. Saul esiintyy niissä habirujen johtajana nimellä Labayu, "Juudan leijona", ja hänellä mainitaan olleen alipäällikköinään Dadua ja Ayab, ja hänen poikansa nimeksi mainitaan Mutbaal tai Ishbaal. Lingvistisesti "Dadua" on sama kuin Daavid ja "Ayab" sama kuin Jooab. "Ishbaal" on Iisbosetin heetinkielinen versio. Amarnan savitauluissa Labayun mainitaan saaneen surmansa väijytyksessä Gilboan vuorella, joka on yhtenevä Raamatun kertomuksen kanssa. Tämän mukaan Saul on varhaisin Raamatun henkilö, joka on voitu historiallisesti osoittaa olleen olemassa, mutta Rohlin kronologiaa ei ole tieteellisissä piireissä yleisesti hyväksytty. ==Lähteet== == Aiheesta muualla == Luokka:Israelin kuninkaat Saul
Abel

Abel (Vanhassa kirkkoraamatussa Aabel; ) oli Raamatun Ensimmäisen Mooseksen kirjan mukaan ensimmäisten ihmisten Aadamin ja Eevan toinen poika. Hänen veljensä Kain tappoi hänet. == Abelista kertovat kirjoitukset == Vanhan Testamentin Ensimmäisen Mooseksen kirjan mukaan Abel oli lammaspaimen, kun taas hänen veljensä Kain oli maanviljelijä. Molemmat uhrasivat Jumalalle, mutta Jumala katsoi suopeasti vain Abelin karitsauhriin, josta suuttuneena Kain tappoi Abelin. Apokryfisessä kirjallisuudessa Abel mainitaan Henokin kirjassa, jossa Abelin henki anoo kostoa kaikille Kainin jälkeläisille. Uuden Testamentin Heprealaiskirjeessä Abelin uhrin kerrotaan olleen Kainin uhria arvokkaampi, koska Abel uskoi ja oli vanhurskas. Lisäksi Jeesus opettaa Matteuksen evankeliumin mukaan Abelin olleen ensimmäinen viattomasti kärsinyt ihminen. == Koraanin kertomus == Tarina Kainista ja Abelista tai oikeammin "Adamin kahdesta pojasta" löytyy Koraanin Katetun pöydän suurasta 5 (27–30). Koraani kertoo: "kumpikin heistä uhrasi ja toisen uhri vastaanotettiin, toisen uhria ei vastaanotettu. (Toinen) sanoi: »Totisesti, minä surmaan sinut». Kohtausta seuraa tarina korpista: "Ja Jumala lähetti korpin, joka raapi maata näyttääkseen hänelle, kuinka hänen veljensä alaston ruumis olisi kätkettävä." (5:31). Jälkimmäistä tarinaa ei ole Raamatussa, mutta sekin löytyy rabbiinisista kirjoituksista. Geiger, 1898, s. 189 Koraanista veljesten nimet puuttuvat, mutta myöhemmissä islamilaisissa teksteissä he ovat Qabil ja Habil. Koraanissa kertomusta seuraa jae 32: "Tämän johdosta annoimme Israelin lapsille säädöksen, että kuka ikinä ottaa hengiltä ihmisen muutoin kuin verikostoksi tai pahuuden ehkäisemiseksi maassa, hän on kuin olisi tappanut kaikki ihmiset; ja ken ikinä pelastaa yhden hengen, hän on kuin olisi pelastanut kaikkien ihmisten hengen --". Geiger antaa tekstin heprealaiseksi lähteeksi Mishnah Sanhedrinin luvun 4. == Lähteet == * === Viitteet === == Aiheesta muualla == * 1 Moos. 4:1-16, kertomus Kainista ja Abelista * Aabel Uudessa Testamentissa (1938) Luokka:Ensimmäisen Mooseksen kirjan henkilöt en:Cain and Abel#Abel
Kain

Kain () oli Raamatun Ensimmäisen Mooseksen kirjan mukaan ensimmäisten ihmisten, Aadamin ja Eevan, poika. == Raamatun kertomus == Raamatun kertomuksen mukaan Kain oli maanviljelijä ja hänen veljensä Abel oli lammaspaimen. Kain suuttui veljelleen ja tappoi tämän, koska Jumala oli suosiollisempi Abelin uhrille. Tapon jälkeen Jumala kysyi Kainilta, missä hänen veljensä on. Kain vastasi: "Olenko minä veljeni vartija?" Kain kirottiin, ja häneen pantiin Kainin merkki. Raamattu ei kerro, millainen tuo merkki oli, mutta sen tarkoitus oli olla merkkinä, ettei kukaan, kuka hänet kohtaa, tappaisi häntä. Kain muutti asumaan Eedenin itäpuolelle ja oli ensimmäinen, joka perusti kaupungin. Kain sai pojan, jonka nimi oli Hanok. == Koraanin kertomus == Tarina Kainista ja Abelista tai oikeammin "Adamin kahdesta pojasta" löytyy Koraanin Katetun pöydän suurasta 5 (27–30). Koraani kertoo: "kumpikin heistä uhrasi ja toisen uhri vastaanotettiin, toisen uhria ei vastaanotettu. (Toinen) sanoi: »Totisesti, minä surmaan sinut». Kohtausta seuraa tarina korpista: "Ja Jumala lähetti korpin, joka raapi maata näyttääkseen hänelle, kuinka hänen veljensä alaston ruumis olisi kätkettävä." (5:31). Jälkimmäistä tarinaa ei ole Raamatussa, mutta sekin löytyy rabbiinisista kirjoituksista. Geiger, 1898, s. 189 Koraanista veljesten nimet puuttuvat, mutta myöhemmissä islamilaisissa teksteissä he ovat Qabil ja Habil. Koraanissa kertomusta seuraa jae 32: "Tämän johdosta annoimme Israelin lapsille säädöksen, että kuka ikinä ottaa hengiltä ihmisen muutoin kuin verikostoksi tai pahuuden ehkäisemiseksi maassa, hän on kuin olisi tappanut kaikki ihmiset; ja ken ikinä pelastaa yhden hengen, hän on kuin olisi pelastanut kaikkien ihmisten hengen --". Geiger antaa tekstin heprealaiseksi lähteeksi Mishnah Sanhedrinin luvun 4. == Aihe kirjallisuudessa == Danten Jumalaisessa näytelmässä ennen Juudaan helvettiä Dante ja Vergilius kävelevät yhdeksännen piirin Kainassa, missä sukulaistensa murhaajat viruvat jäisessä tuomiossaan. Isaac Asimov on kuvannut Kainin ja Abelin tarinaa allegoriana nomadien ja maanviljelijöiden ristiriidasta. == Katso myös == * Kainiitit ==Lähteet== == Aiheesta muualla == * 1 Moos. 4:1-24, kertomus Kainista ja Abelista, sekä Kainin jälkeläisistä * Kain muualla Raamatussa kuin 1. Mooseksen kirjassa Luokka:Ensimmäisen Mooseksen kirjan henkilöt Luokka:Seulonnan keskeiset artikkelit
Bretton Woods

Bretton Woods on kylä Carrollissa New Hampshiren osavaltiossa Yhdysvalloissa. Bretton Woods tuli tunnetuksi siellä Mount Washington -hotellissa järjestetyn kokouksen takia. Vuonna 1944 liittoutuneet kokoontuivat siellä sopimaan kiinteiden kurssien valuuttajärjestelmästä, joka nimettiin Bretton Woods -järjestelmäksi. Luokka:New Hampshiren maantiede Luokka:Yhdysvaltain kunnallishallinnottomat alueet
Dion Kassios

Dion Kassios (; ; 155Antiikin käsikirja s. 130. tai noin 163/164Grant s. 192. – 229 tai 235 jälkeen) oli antiikin kreikkalais-roomalainen historioitsija ja poliitikko. Hänet tunnetaan siitä, että hän kirjoitti Rooman historiaa käsittelevän teoksen joka käsitti tapahtumat Aineiaasta ja Rooman perustamisesta vuoteen 229. == Elämä == Dion Kassios syntyi Nikaiassa, Bithyniassa. Hänen isänsä oli roomalainen senaattori ja Lyykia-Pamfylian, Kilikian ja Dalmatian maaherra Manius Cassius Apronianus. Äitinsä puolelta Dion oli kreikkalaista syntyperää ja puhuja Dion Khrysostomoksen sukulainen. Teoksensa hän kirjoittikin kreikaksi. Vuonna 180 hän muutti Roomaan, jossa hän ystävystyi Commodoreksen, Septimius Severuksen ja Aleksanteri Severuksen kanssa. Hän pääsi senaatin jäseneksi ja valtion korkeimpiin kunniavirkoihin. Dion oli kvestorina vuonna 188 tai 189, mikä toi hänet senaatin jäseneksi. Vuonna 194 tai 195 hän oli preettori ja noin vuonna 205 consul suffectus. Keisari Aleksanteri Severuksen aikana hän toimi African, Dalmatian ja Pannonian prokonsulina sekä myöhemmin toistamiseen konsulina vuonna 229. Tämän jälkeen Dion joutui epäsuosioon mielipiteittensä vuoksi, ja keisari Aleksanteri Severus kehotti häntä lähtemään Roomasta. Hän oli myös toiminut alaisiaan sotilaita kohtaan varsin julmasti, minkä takia hänen oma turvallisuutensa oli vaarassa. Dio vetäytyikin julkisesta elämästä synnyinseudulleen Bithyniaan, jossa hän kuoli. == Teokset == Dion julkaisi Rooman historiaa käsittelevän teoksen Historiae Romanae, joka käsitti 80 kirjaa. Tämä 22 vuoden tutkimustyön tulos käsitti Rooman historian yli 983 vuoden ajalta aina Aineiaan saapumisesta Italiaan ja Rooman perustamisesta vuoteen 229. Kokonaisina ovat säilyneet vain kirjat 36–54 (vuodet 68 eaa. – 10 eaa.) ja lyhennelminä kirjat 55–60 (9 eaa. – 46 jaa.). Muista kirjoista on jäljellä vain lyhyitä katkelmia. Julius Caesarin aikaan asti Dio antaa tapahtumista vain yhteenvetoja. Tämän jälkeen hän myös kertoo enemmän yksityiskohtia. Dion otti työhönsä mallia Thukydideeltä. Hän kertoo teoksessaan muun muassa Bulla Felixistä. == Lähteet == * * === Viitteet === == Aiheesta muualla == * Dion Kassioksen Rooman historia Luokka:Antiikin kreikkalaiset historioitsijat Luokka:Roomalaiset historioitsijat Luokka:Roomalaiset poliitikot Luokka:100-luvulla syntyneet Luokka:200-luvulla kuolleet
Dioskuurit

pienoiskuva|Roomalainen marmoriveistos dioskuureista 300-luvulta eaa. Metropolitan Museum of Art, New York. Dioskuurien päässä ei ole myssyä vaan munankuoret muistona siitä, että he kuoriutuivat joutsenen munasta.Polkunen 2007, s. 146 Dioskuurit (, ”Zeuksen pojat”) olivat kreikkalaisessa mytologiassa jumalkaksoset Kastor () ja Polydeukes (), latinaksi Castor ja Pollux.Castren & Pietilä-Castren 2000, s. 131-132 Veljeksistä Kastor oli tavallinen kuolevainen, kun taas Polydeukes oli kuolematon kuten isänsäkin. Myöhemmin Polydeukes menetti veljensä, kun tämä surmattiin häissä, ja Polydeukes pyysi isältään kuolemattomuuden poistamista. Zeus ei kuitenkaan voinut niin tehdä, sillä kerran kuolematon on aina kuolematon. Kaksoset kuitenkin korotettiin taivaalle. Merimiesten auttajina Kastor ja Polydeukes kuvattiin myös tähtipariksi. Heidän mukaansa on nimetty Kaksosten tähtikuvio ja sen kaksi kirkkainta tähteä, Castor ja Pollux. == Mytologia == Kastor ja Polydeukes olivat Ledan ja Joutsenen hahmossa esiintyneen Zeuksen jälkeläisiä. Leda synnytti munan, josta kaksoset kuoriutuivat. Helena, joka oli myöhemmin kuuluisa Troijan sodan aiheuttajana, oli heidän sisarensa. Kun Theseus ja hänen ystävänsä Peirithoos olivat vienyt Helenan Spartasta, nuoret sankarit Kastor ja Polydeukes seuraajineen ryntäsivät häntä pelastamaan. Theseus oli poissa Attikasta ja veljet onnistuivat saamaan sisarensa takaisin. Kastor oli kuuluisa hevosten kesyttämisestä ja hallinnasta ja Polydeukes nyrkkeilytaidosta. Heitä yhdisti lämmin kiintymys ja erottamattomuus kaikissa toimissaan. He liittyivät argonauttien retkikuntaan. Matkan aikana nousi myrsky ja Orfeus rukoili Samothraken ​​jumalia ja soitti harpullaan, minkä jälkeen myrsky laantui ja veljien päihin ilmestyi tähdet. Tästä tapauksesta johtuen Kastoria ja Polydeukesta pidettiin myöhemmin merimiesten ja matkailijoiden suojelusjumaluuksina, ja loimotusta, joka tietyissä ilmanoloissa ilmestyy alusten purjeiden ja mastojen ympärille, kutsuttiin heidän nimillään. Argonauttien matkan jälkeen Kastor ja Polydeukes osallistuivat sotaan Idaksen ja Lynkeuksen kanssa. Kastor surmattiin, ja Polydeukes, joka oli lohduton veljensä menetyksestä, anoi Zeusta, että hänen sallittaisiin antaa oma henkensä lunnaiksi tämän herättämiseksi henkiin. Zeus suostui, että kaksi veljeä voisivat nauttia elämän siunauksesta vuorotellen, viettäen yhden päivän maan alla ja seuraavan taivaallisissa asuinsijoissa. Tarinan toisen muodon mukaan Zeus palkitsi veljien kiintymyksen asettamalla heidät tähtien joukkoon Kaksosina. He saivat jumalallisen kunnianosoituksen Dioskuurien eli Zeuksen poikien arvonimen muodossa. Heidän uskottiin ilmestyneen satunnaisesti myöhempinä aikoina, osallistuen jommallakummalla puolella kovaa taistelua, ja heidän sanottiin sellaisissa tilanteissa ratsastaneen mitä upeimpien valkeiden ratsujen selässä. Rooman varhaisessa historiassa heidän sanotaan näin auttaneen roomalaisia Regillusjärven taistelussa, ja voiton jälkeen heidän kunniakseen pystytettiin temppeli paikalle, jossa he ilmestyivät. == Lähteet == * * === Viitteet === Luokka:Antiikin Kreikan jumalat Luokka:Argonautit
Kastor

Kastor voi viitata seuraaviin asioihin: * Kastor, Polydeukeen veli ja toinen dioskuureista * Kastor, Castor, Kaksosten tähdistön tähti * Kastor, suomalainen rock-yhtye * Kastor Oy, suomalainen lämmityslaitteita, kuten saunankiukaita ja takkoja valmistava yritys * Deena Kastor (s. 1973), yhdysvaltalainen kestävyysjuoksija == Katso myös == * Castor
Marcus Porcius Cato

Marcus Porcius Cato oli kahden merkittävän antiikin roomalaisen henkilön nimi: * Marcus Porcius Cato vanhempi, kensori, tunnetuin "Cato" * Marcus Porcius Cato nuorempi, Julius Caesarin vihamies
Räyskälän lentokenttä

Räyskälän lentokenttä sijaitsee Lopen Räyskälässä noin 23 kilometriä kunnan keskustasta länteen ja 37 kilometriä Forssan keskustasta itään. Kenttä on Pohjoismaiden vilkkain purjelentokeskus. == Historia == Alun perin kenttä oli Suomen ilmavoimien varalaskupaikka toisen maailmansodan aikana. Se rakennettiin vuonna 1940, mutta sitä ei käytetty sodassa. Kenttä kasvoi umpeen ja raivattiin uudestaan lentokentäksi kesällä 1963, kun Parolan lentokentän toiminta siirrettiin sinne. Tuolloin kentän lentotoiminta alkoi 15. toukokuuta 1963 ja kausi päättyi 2. marraskuuta 1963. Kentän maa-alueen omistaa Suomen valtio ja sitä hallinnoi Metsähallitus, joka on vuokrannut kentän Räyskälä- Säätiölle. Lentokenttäaluetta ympäröiviä alueita on käyttänyt maastoharjoittelualueenaan muun muassa Riihimäellä sijaitseva Viestirykmentti. == Toiminta == Räyskälässä toimii Suomen Urheiluilmailuopisto. Vuosien varrella Räyskälän lentokentällä on järjestetty monia tapahtumia. Purjelennon maailmanmestaruuskilpailut on järjestetty Räyskälässä vuonna 1976, ja 2014 vakio-, kerho- ja 20m- kaksipaikkaisluokassa. Purjelennon Euroopan- mestaruuskilpailut on järjestetty Räyskälässä vuosina 1988, 1996 ja 2005. Räyskälä isännöi purjelennon nuorten maailmanmestaruuskilpailut kesällä 2009. Räyskälässä järjestettiin vuosien 2012 ja 2022 Suviseurat. Suomen Radioamatööriliitto ry:n valtakunnallinen radioamatöörien kesäleiri on pidetty Räyskälässä vuosina 1975, 1985, 1995, 2005 ja 2015. Kenttää on käytetty 1980-luvulla autojen kiihdytysajokilpailuihin. Nykyisin kenttä toimii muun muassa Road Racingin SM-sarjan ja Ducati Cupin kisapaikkana. Kentällä on myös moottoripyöräpoliisien koulutuskeskus. == Onnettomuudet == Kentällä tapahtui 16. lokakuuta 2024 hieman ennen puoltapäivää lento-onnettomuus, jossa kuoli kaksi henkilöä ja tuhoutui epäonnistuneessa nousussa 1942 vuosimallin T-6 Texan eli SNJ-3 harjoituslentokone. Pienkone rysähti maahan kiitotien läheisyydessä ja syttyi tuleen. Paikalle saapui kahdentoista jälkeen läheisistä maakuntakaupungeista seitsemän pelastuslaitoksen yksikköä. Räyskälä säätiön toiminnanjohtaja on järkyttynyt lentounelman epäonnistumisesta. Onnettomuustutkintakeskus (OTKES) aloitti onnettomuuden syyn selvittämisen klo 13.00, pelastuslaitos järjesti yhdessä poliisin kanssa tiedotustilaisuuden tapahtuneesta, mutta onnettomuuden syy ei selvinnyt päivänkuluessa. Turmakoneeseen kuoli kaksi noin 60-vuotiasta saksalaista pitkän kokemuksen omaavaa lentäjää. 2. maailmansodan aikainen kone oli kunnostettu 1990-luvulla ja se oli saanut Suomessa Traficomilta lentoluvan kolmeksi vuodeksi. Koneella oli maailamsodan jälkeen useita sijoituspaikkoja ja omistajia. == Lähteet == == Aiheesta muualla == * Räyskälän lentokenttä * VFR Suomi/Finland – Räyskälän lentopaikka * Lentopaikat.fi – Räyskälän lentopaikka * Räyskälä-tietoutta laskuvarjourheilijoiden sivuilta Luokka:Suomen lentopaikat Luokka:Suomen moottoriradat Luokka:Suomen sodanaikaiset lentokentät Luokka:Lopen rakennukset ja rakennelmat Luokka:Lopen liikenne
Cato

Cato voi viitata seuraaviin: ; Henkilöitä: * Marcus Porcius Cato vanhempi (234–149 eaa.), äärivanhoillinen roomalainen valtiomies, joka sanoi: ”Muuten olen sitä mieltä, että Karthago on hävitettävä” * Marcus Porcius Cato nuorempi (95–46 eaa.), lahjomattomuudestaan kuuluisa roomalainen stoalainen valtiomies, joka puolusti tasavaltalaisuutta ja oli Julius Caesar vastustaja * Diomedes Cato (n. 1560/1565–1619), italialainen säveltäjä ja luutisti ; Muita merkityksiä: * Cato-instituutti, Cato nuoremman (Caton kirjeiden) mukaan nimensä saanut klassisen liberaali ajatushautomo Washington D.C:ssä. * Caton kirjeet, John Trenchardin ja Thomas Gordonin esseitä, jotka Cato-salanimellä tekivät 1700-luvun alussa tunnetuksi John Locken liberaalia poliittista filosofiaa.
Cato vanhempi

Marcus Porcius Cato vanhempi (234–149 eaa.), liikanimeltään Maior ja Censorius, oli antiikin roomalainen valtiomies, kirjailija ja reettori. Yksityiselämässään hän oli vanhan ajan roomalaisen perikuva. Tämän vuoksi myöhempien polvien roomalaiset ihailivat häntä suuresti. == Elämä == Caton yhteiskunnallinen asema ei ollut aluksi korkea. Hän sai kuitenkin puolelleen konservatiiviset Fabiuksen ja Valeriuksen perheet. Hän toimi preettorina Sardiniassa vuonna 198, konsulina Hispaniassa vuonna 195 ja pystyi rauhoittamaan alueen kapinoinnin kohtuullistamalla paikallisten asukkaiden verotusta. Hän osallistui legaattina voittoisaan sotaretkeen Antiokhos III:ta vastaan vuonna 191. Hän pyrki kensoriksi vuonna 189, mutta hävisi silloin vaalin. Voimakkaan vaalitaistelun ansiosta hän tuli valituksi vuonna 184. Tässä tehtävässä hän kampanjoi erityisesti ylellisyyttä vastaan. Cato tunnetaan etenkin siitä, että hän korosti politiikassaan voimakkaasti perinteisiä roomalaisia arvoja ja ihannoi yksinkertaista maalaiselämää. Veltostuneena pitämäänsä kreikkalaista sivistystä hän vastusti ankarasti. Vasta vanhoilla päivillään hän lievensi tätä asennettaan. Cato tunnettiin myös kiihkeänä Karthagon vihollisena (katso: ceterum censeo). Karthago kävi tuottoisaa maatalouskauppaa Rooman kanssa ja sen sotilaallinen uhka oli suuri. Vaikka Karthago vakuutteli rauhantahtoaan, Rooma aloitti sitä vastaan sodan vuonna 149 Scipio Africanuksen johdolla. Karthagon piiritys kesti kolme vuotta, ja kukistuttuaan kaupunki hajotettiin maan tasalle vuonna 146. Sen jälkeen Cato kampanjoi idästä tulevaa maahanmuuttoa vastaan, koska piti kreikkalaisia turmeltuneina. Cato nuorempi oli vanhemman Caton pojanpojanpoika.Kivimäki, Arto: ”Jälkisanat”. Teoksessa == Teokset == * Origines * Herrasmiesmaanviljelijän käsikirja (De re rustica tai De agri cultura) * Orationes * De re militari * De lege ad pontifices auguresque spectanti * Praecepta ad filium * Historia Romana litteris magnis conscripta * Carmen de moribus * Apophthegmata == Vaikutus == Cicero omisti teoksensa Vanhuudesta (Cato maior de senectute) tuolloin jo edesmenneelle Catolle ja esitti siinä ajatuksia hänen suullaan. Vielä paljon myöhemmin Caton ajan jälkeen, joskus 100-300-luvulla, syntyi opetusrunoja kokoava teos Caton opetuksia, joka on nimeltään oletettavasti kunnianosoitus Catolle, vaikkakaan ei ole hänen kirjoittamansa. == Lähteet == == Kirjallisuutta == === Suomennetut teokset === * === Muuta kirjallisuutta === * == Aiheesta muualla == Luokka:200-luvulla eaa. syntyneet Luokka:100-luvulla eaa. kuolleet Luokka:Roomalaiset kirjailijat Luokka:Roomalaiset poliitikot